OzLabs/hebrew-wiki-articles huggingface dataset:
ואדי אל-חמאם

ואדי אל-חמאם (בערבית: وادي الحمام שמשמעותו נחל היונים; בקיצור: חמאם (حمام)) הוא ישוב בדואי בבקעת גינוסר, מצפון לטבריה, השייך למועצה אזורית אל-בטוף (البطوف).

היישוב הוקם בשנת 1948 עבור הבדואים משבט ערב אל-ע'וארנה (الغوارنة), יושבי הכפרים הבדואים ששכנו בצפון עמק החולה עד מלחמת העצמאות (אל-עבאסיה العباسية, חיסאס خصاص, ואל-מופתח'רה المفتخرة).

שמו של היישוב הוא כשמו הבדואי של נחל ארבל, ואדי אל-חמאם.

בקרבת היישוב נמצא האתר הארכאולוגי ח'רבת ואדי חמאם שבו קיימים שרידי בית כנסת מהטיפוס הגלילי. כמו כן, סמוך לכפר נמצא אחד מאתרי בתי הקברות לחללי אויב טרוריסטים 

==גלריה==
<gallery mode="packed">
קובץ:Wadi-Hamam-816.jpg
קובץ:IHM הר נתאי.jpeg
קובץ:Israel Hiking Map חמאם.jpeg
קובץ:PikiWiki Israel 28358 Geography of Israel.jpg
קובץ:Hamaam preparing for Fifa world cup 2010.JPG
קובץ:Hamaam2 center.JPG
קובץ:Wadi-Hamam-813.jpg
קובץ:Hamam Jusmine02.JPG||מסגד הכפר
</gallery>

==קישורים חיצוניים==

==הערות שוליים==

*
קטגוריה:יישובים בדואיים בישראל
קטגוריה:יישובים ערביים בישראל
קטגוריה:יישובים שהוקמו ב-1948
קטגוריה:שביל ישראל
קטגוריה:מועצה אזורית אל-בטוף
רומאנה

רומאנה (בערבית: رمانة; מילולית: "רימון") הוא כפר ערבי בבקעת בית נטופה, השייך למועצה אזורית אל-בטוף.

היישוב הוקם ככל הנראה בתקופת הברונזה והמקום היה מיושב מתקופה זו לסירוגין.

==היסטוריה==
אשתורי הפרחי זיהה כאן בספרו כפתור ופרח את העיר המקראית "רימון" שבנחלת שבט זבולון. הרב יהוסף שוורץ מזהה את המקום עם עיר הלוויים "דמנה" שבנחלת זבולון, הנקראת בדברי הימים "רמונו".

הרב שאול הורנשטיין זיהה במקום את העיר המקראית גת רימון, הנזכרת כעיר לויים בנחלת שבט מנשה. 

ישנם המזהים כאן את רימון של "בקעת רימון", ו"בקעת בית רמון" המוזכרת בתקופת המשנה והתלמוד כמקום הקשור למרידה ברומאים וכמקום התכנסותם הראשון של חכמי המשנה לאחר החורבן בעקבות מרד בר כוכבא. נימוקם הוא שלאחר מרד בר כוכבא עבר היישוב היהודי לגליל ושפעילותם של האחים פפוס ולוליאנוס במרידה ברומאים היה בגליל. אחרים שוללים זיהוי זה.

במסגרת הכנת מפת הקרן לחקר ארץ ישראל דווח שבכפר היו 70 נפשות. ויקטור גרן תיאר את הכפר כמכיל מספר מועט של בתים המחוברים זה לזה בכדי ליצור חומת מגן חיצונית. בנוסף, הוא תיאר את הכפר כמוגן על ידי צמחי צבר מצוי. הוא מתאר שראה במקום אבני גזית, בורות מים ומערות קבורים חצובים בסלע המהווים שרידים ליישוב עתיק.

במפקד האוכלוסין של 1922 נמנו בכפר 37 תושבים. במפקד האוכלוסין של 1931 נמנו ברומאנה 36 בתים מיושבים ב-197 נפשות, כולם מוסלמים, חוץ משתי נשים נוצריות. בסקר הכפרים 1945 בארץ ישראל צוין מספר תושבי רומאנה כ-590 ושטחו נרשם כ-1493 דונם, מתוכם 8 דונם של אדמה ציבורית.

בשנת 1964 הוחל בפריצת כביש 785 כדי לחבר את הכפר, יחד עם עוזייר ובועיינה אל כביש 65. בשנת 1976 נחנך כביש שחיבר את עוזייר ורומאנה לכביש טבריה-נצרת ליד משהד. תושבי הכפר השתתפו בסלילת הכביש בתשלום ובעבודה.

בקרבת הכפר נמצא חורבת רומא. הכפר נתן את שמו ליישוב הסמוך בית רימון.

<gallery>
Elbatuf03.JPG|מבט על רומאנה ממערב
</gallery>

==קישורים חיצוניים==

==הערות שוליים==

קטגוריה:יישובים ערביים בישראל
קטגוריה:אתרי המקרא
קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון: יישובים
קטגוריה:יישובים שהוקמו במאה ה-19
קטגוריה:הר תורען
רומאנה (בית רימון)
קטגוריה:נחלת שבט זבולון
עוזייר

עֻזֵיר (בערבית: العزير; תעתיק מדויק: אלעזיר) הוא יישוב ערבי השייך למועצה אזורית אל-בטוף והיישוב הגדול במועצה. היישוב שוכן ב המרכזי, בשוליים הדרומיים של בקעת בית נטופה ומצפון להר תורען. בעוזייר כ-3,500 תושבים (נכון לשנת 2022).

מקור השם עוזייר הוא מהנביא עוזייר (עזרא) שהמסורת מקשרת לאזור.

==הכפר כיום==
בכפר יש שני מסגדים, ארבעה בתי ספר (שנים יסודיים, חטיבת ביניים, ותיכון מקיף), יחידה לחלוקת דואר, 3 מגרשי ספורט, 3 מרפאות מרפאה מקצועית ומוקד לילי.

תושבי עוזייר מתפרנסים מחקלאות, מלאכה ועבודות חוץ.

במהלך פרעות שומר החומות השתתפו מספר תושבים מהכפר בהתפרעויות באזור שכללו ירי זיקוקין והבערת צמיגים. וכן יידוי אבנים לעבר נקודת המשטרה והצתת התחנה. בין המורשעים בפרעות הורשע גם תושב הכפר שהועסק בתחזוקת צוללות צה"ל בבסיס חיל הים בחיפה.

==היסטוריה==
יש המזהים היסטורית בכפר את מקומו של היישוב היהודי עזיאל, מן התקופה הרומית-ביזנטית, שהייתה מקום מושבה של משמרת הכוהנים לבית אביה לאחר חורבן בית המקדש השני. במקום שרידי קברים עתיקים ומערות חצובות בסלע.

היישוב הוקם בתחילת המאה ה-19 על ידי אנשים שבאו מהכפרים הקרובים, כגון א-שג'רה.

במסגרת הכנת מפת הקרן לחקר ארץ ישראל דווח שבכפר היו 150 נפשות. ויקטור גרן תיאר את עוזייר ככפר דל שכלל כ-20 בתים. התושבים גדלו כותנה ושעורה וקיבלו את המים שלהם מבורות מאגר.

במפקד האוכלוסין של 1922 נמנו בכפר 70 תושבים. במפקד האוכלוסין של 1931 נמנו בעוזייר 15 בתים מיושבים ב-88 נפשות, כולם מוסלמים. בסקר הכפרים 1945 בארץ ישראל צוין מספר תושבי עוזייר כ-150 ושטחו נרשם כ-766 דונם, מתוכם 2 דונם של אדמה ציבורית. הכפר נכבש על ידי צה"ל במהלך מבצע דקל ביולי 1948.

בשנת 1963 התגוררו בכפר כ-400 נפש. הכפר היה מבודד וקטן מכדי להקים בו מועצה מקומית ועל כן משרד הפנים מינה בו "נאמן" שטיפל בקשרים בין תושבי הכפר למשרדי הממשלה. בשנת 1964 הוחל בפריצת כביש 785 כדי לחבר את הכפר, יחד עם רומאנה ובועיינה אל כביש 65. בשנת 1976 נחנך כביש שחיבר את עזוייר ורומאנה לכביש טבריה-נצרת ליד משהד. תושבי הכפר השתתפו בסלילת הכביש בתשלום ובעבודה.

==קישורים חיצוניים==

==הערות שוליים==

קטגוריה:יישובים בדואיים בישראל
קטגוריה:הגליל התחתון: יישובים
קטגוריה:יישובים שהוקמו ב-1838
קטגוריה:הר תורען
כפר מצר

כפר מצר (נהגה: כפר מִיסְר; בערבית: كفر مصر) הוא יישוב ערבי במזרח עמק יזרעאל, הנמצא כ-13 ק"מ צפון-מזרחית לעפולה ומרחק דומה דרום-מזרחית לנצרת. היישוב שייך למועצה אזורית בוסתאן אל-מרג', בה הוא מהווה את היישוב הצפוני, המזרחי והמאוכלס ביותר, ומתגוררים בו כ-2,800 תושבים (נכון לשנת 2022).

הכפר מופיע במפה ששרטט הקולונל פייר ז'אקוטן בשנת 1799 בזמן כיבוש ארץ ישראל בידי נפוליון. במפה מופיע הכפר תחת השם מובהל. בעקבות כיבוש ארץ ישראל על ידי איברהים פחה במאה ה-19, התיישבו בכפר פלחים ממוצא מצרי מה שהוביל לשינוי שמו של הכפר לשמו הנוכחי שמשמעותו היא "כפר מצרי"<ref name=":0"></ref>. בתקופת המנדט הבריטי ככל הנראה כבר לא הייתה בו אף לא משפחת אחת ממוצא מצרי וכל התושבים השתייכו לחמולת זועביה הפזורה בכפרי הגליל התחתון ובעיר נצרת.

עד שנת 1948 היה היישוב בתחומי נפת ביסאן. על פי תוכנית החלוקה מ-1947 נועד להיות בתחום המדינה היהודית.
ב-20 במאי 1948, במהלך מלחמת העצמאות, פונה הכפר בהוראת הכוחות הלא-סדירים הערביים.
לבני חמולת זועביה היו יחסים טובים עם שכניהם היהודים ורוב בני החמולה נשארו בכפריהם שהפכו לחלק ממדינת ישראל.

בתחומי הכפר נמצאים שרידי יישוב עתיק. ב-1986 נחשף בית כנסת מתקופת המשנה והתלמוד, ובו רצפת פסיפס וכתובות עבריות, המעידים על קהילה יהודית שחייתה במקום.

==קישורים חיצוניים==

* ירדנה אלכסנדר, [http://www.hadashot-esi.org.il/report_detail.aspx?id=701&mag_id=114 כפר מסר דוח סופי], רשות העתיקות
* דני שיאון, [http://www.hadashot-esi.org.il/report_detail.aspx?id=343&mag_id=111 כפר מסר דוח סופי], רשות העתיקות
* שרה לוטן-הסנר, "[https://atiqot.org.il/search.aspx?q=article&id=194 טס ברונזה מעוטר מכפר מצר]", עתיקות 68, 2011, עמ' 227–241 

==הערות שוליים==

קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים ערביים בישראל
קטגוריה:יישובים שהוקמו במאה ה-18
אוסטיה (עיר)

[[אינסולה באוסטיה]]
אוסטיה (Ostia) היא פרבר של העיר רומא הממוקם על שפך נהר הטיבר אל הים הטירני במחוז לאציו שבמרכז איטליה. בעבר הייתה אוסטיה עיר הנמל של רומא העתיקה.

לפי המסורת הרומית העיר הוקמה במהלך המאה ה-7 לפנה"ס על ידי המלך הרומי אנקוס מארקיוס. ממצאים ארכאולוגיים מאמתים את עתיקותה של העיר, אך יחד עם זו מצביעים על יסודה במהלך המאה ה-4 לפנה"ס. עם התעצמות רומא, התפתחות המסחר בה והגידול באוכלוסייתה, הפכה אוסטיה לנמל חשוב וראשי ששימש ליבוא תבואות ומוצרי מזון לתוך העיר. במהלך מלחמת האזרחים הרומית של 88 לפנה"ס כבש גאיוס מריוס את העיר על מנת לנתק את רומא ממקורת האספקה שלה. העיר נבזזה על ידי חייליו של מריוס וספגה נזקים גדולים.

העיר גדלה והתפתחה בתקופת הקיסרות הרומית. עם נפילתה של האימפריה הרומית החלה העיר לדעוך. במהלך ימי הביניים שימשה העיר כמצודת מגן לעיר רומא.

כיום אוסטיה היא פרבר של רומא והיא משמשת בין השאר כאתר נופש וחוף פעיל. במקום קיים אתר ארכאולוגי נרחב.

== ראו גם ==
* בית הכנסת באוסטיה

== קישורים חיצוניים ==

* 
* [http://www.flickr.com/photos/27605119@N00/sets/72157634451825463/ אוסף תמונות של העיר]
* 
* 

קטגוריה:רומא
קטגוריה:רומא: גאוגרפיה
קטגוריה:לאציו: אתרים ארכאולוגיים
גבעת כ"ח

גִּבְעַת כֹּ"חַ (הגייה: גִּבְעַת כֹּחַ) הוא מושב של תנועת המושבים במחוז המרכז בישראל ליד היישוב שוהם השייך למועצה אזורית חבל מודיעין. המושב נמצא בגבול השפלה ולרגלי הרי יהודה.

== מקור השם ==
היישוב נקרא על שם 28 (כ"ח)<ref>לפי נתוני ענף היסטוריה בצה"ל נהרגו שם 32 לוחמים ואילו על מצבת הזיכרון במקום חקוקים שמותיהם של 31.</ref> החיילים מחטיבת אלכסנדרוני שנפלו במקום בקרב על כיבוש הכפר הערבי קולה. בתחילה נקרא המושב אֱלִישָׁמָע.<ref></ref><ref></ref>

== היסטוריה ==
היישוב הוקם בשנת 1950 על ידי עולים מתימן. 

== אתרים ==
אנדרטה הוצבה על גבעה כ- 3 ק"מ ממזרח לכפר א כיבוש הכפר הערבי קולה שישב במקום עד למלחמת העצמאות<ref>אפרים תלמי מנחם תלמי, "כל הארץ-לכסיקון גאוגרפי של ישראל", הוצאת "עמיחי" בע"מ, ספטמבר 1966, עמוד 117</ref><ref></ref>. האנדרטה חודשה על ידי האדריכל יהודה יהב.

בעתיד יעבור בסמוך למושב מחלף שיחבר את כביש 6 וכביש 461, המחלף צפ שטח המושב מוערך בכ - 1450 דונם. וי להקרא על שם המושב.

== אישים ==
האישים הבאים קשורים למושב גבעת כ"ח:

* אמנון דמתי - רקדן וכוריאוגרף ישראלי, ממייסדי להקת קול ודממה, רקדן ראשי בלהקה במשך 15 שנים. נולד במושב גבעת כ"ח וגדל בו עד גיל 5.

== אמנות ==
הזמר אריאל זילבר הלחין בשנת 2021 את השיר "גבעת כח" שמילותיו מדברות על המושב<ref></ref><ref></ref>.

==גלריה==
<gallery widths="200" heights="200" mode="nolines">
קובץ:כיכר הכניסה למושב גבעת כח.jpg|הכיכר בכניסה למושב גבעת כ"ח 2014
קובץ:גבעת כח 2008.jpg|הכניסה לגבעת כ"ח, 2008
קובץ:גן המשחקים במושב.JPG|הגן במושב, 2014
קובץ:IL Givat Koah.jpg|מראה כללי של גבעת כ"ח
קובץ:Giv'at Ko'ah Interchange.svg|שרטוט המחלף העתידי
</gallery>

==קישורים חיצוניים==

* 

== הערות שוליים ==

קטגוריה:יישובים שהוקמו ב-1950
קטגוריה:מושבי תנועת המושבים
קטגוריה:מושבים
רחוב (מושב)

רְחֹוב הוא מושב הנמצא כ-4 ק"מ מדרום לבית שאן. המושב משתייך לארגון המושבים של "הפועל המזרחי" ושייך למועצה אזורית עמק המעיינות (בקעת בית שאן).

==היסטוריה==
היישוב הוקם בספטמבר 1951 על ידי עולים מכורדיסטן ומרוקו על אדמות הכפר הערבי הנטוש פרוונה. רוב המתיישבים הגיעו ממעברת עין הנציב. בחודשים הראשונים עסקו המתיישבים בהכשרת הקרקע על ידי עקירת פרדס סמוך ובניית הבתים שבהם יגורו. המושב כלל 60 יחידות משק. לקראת סוף 1952 ניתן לו שמו "רחוב" על ידי ועדת השמות הממשלתית שהגיעה לביקור באזור.

שמו של המושב הוא כשם עיר קדומה ששכנה במקום ועל שמה נקרא "תל רחוב" הסמוך. שטחו כ-2,000 דונם ותושביו מונים כ-400.

המושב הוא אחד מיישובי המרכז האזורי ביכורה: רחוב, שדי תרומות, רוויה ותל תאומים.

==קישורים חיצוניים==

* [https://web.archive.org/web/20160303192821/http://www.galil-net.org.il/HTMLs/article.aspx?C2004=13213&BSP=13015%2F רחוב] במרכז המידע להתיישבות בגליל
* [https://web.archive.org/web/20071019001135/http://bbshean.org.il/main/menu.htm?page=http%3A%2F%2Fwww.bbshean.org.il%2F רחוב] – באתר המועצה האזורית בקעת בית שאן
* [http://www.romgalil.org.il/cds/80/ רחוב] באתר הרשות לפיתוח הגליל

==הערות שוליים==

קטגוריה:יישובים שהוקמו ב-1951
קטגוריה:מושבים
קטגוריה:עמק בית שאן
קטגוריה:קבוצת ביכורה
טיסה 692 של יונייטד איירליינס

התרסקות טיסה 692 של יונייטד איירליינס אירעה ב-1 בנובמבר 1955. הטיסה, טיסת פנים בארצות הברית, יצאה מדנוור, קולורדו לכיוון פורטלנד, אורגון. תשע דקות אחר ההמראה, מעל שמי קולורדו, התפוצצו במטוס מקלות דינמיט שהטמין בו בנה של נוסעת שקיווה לקבל את ביטוח החיים שלה. בהתרסקות נהרגו כל 44 הנוסעים ואנשי הצוות.

את ביטוח החיים קנה האיש, ג'ק גילברט גרהם, צעיר בן 23, עבור אמו מעט לפני ההמראה במכונה אוטומטית. ערכו היה 37,500 דולר. למעשה, גם אלמלא הייתה מזימתו מתגלה הוא לא היה זוכה בכסף, שכן אמו לא חתמה על מסמכי הביטוח. ב-11 בינואר 1957 גרהם הוצא להורג בגז בקולורדו.

==ראו גם==
*התרסקות מטוס יונייטד איירליינס באינדיאנה

==לקריאה נוספת==
*קולין אוואנס, יומני חקירה, ירושלים: כרטא, 1998 (עמ' 100-102).

==קישורים חיצוניים==

* 

יונייטד איירליינס
קטגוריה:תקריות ואסונות תעופה במעורבות מטוסי מקדונל דאגלס
קטגוריה:1955 בארצות הברית
קטגוריה:פשע בקולורדו
קטגוריה:תקריות ואסונות תעופה ב-1955
קטגוריה:יונייטד איירליינס: תקריות ואסונות תעופה
נבחרת לאומית

נבחרת [[גרמניה בכדורעף נשים, 2004]]
נבחרת לאומית היא התארגנות ספורטיבית לאומית שבמסגרתה מתקבצים הספורטאים המצטיינים בענף ספורט מסוים ממדינת לאום מסוימת שהם אזרחים שלה, ומתחרים במסגרות בינלאומיות שונות. הנבחרת משמשת כחלון הראווה של מדינה וסמל ליוקרה לאומית. יש הרואים בהפגנת אהדה ותמיכה בנבחרת, כפתח מוצא ללאומנות בצורה לא אלימה. האירוע הבינלאומי הגדול ביותר בו מתחרות נבחרות הוא האולימפיאדה. במהלך המלחמה הקרה שימשו התחרויות הבינלאומיות בין נבחרות ארצות הברית וברית המועצות כשדה קרב אידאולוגי בין שתי המעצמות.

בשונה מן הנהוג בספורט מקצועני, בו מערכת היחסים בין ספורטאי למועדון בו הוא חבר מעוגנת בחוזה העסקה ושחקנים מחויבים לפיו לקחת חלק בפעילות המועדון, הפעילות בנבחרת לאומית נעשית על בסיס התנדבותי. לפני כל התאספות של הנבחרת הלאומית (בדרך כלל לפני משחק שלה או טורניר בו היא משתתפת) מחליט מאמן הנבחרת אילו שחקנים לזמן לנבחרת. אף על פי שזכותם של ספורטאים לוותר על זימון שכזה, רק בודדים עושים כן, זאת מכיוון שזימון לנבחרת לאומית נחשב בדרך כלל לכבוד רב והערכה לספורטאי המוזמן אליה. ספורטאים אשר מוותרים על זימון לנבחרת, עושים זאת לרוב על מנת שיוכלו להתמקד במסגרות הספורט המקצועיות המפיקות להם רווח רב.

התנאי היחיד בו על ספורטאי לעמוד כדי להיות מוזמן לנבחרת של ענף הספורט שלו הוא להחזיק באזרחות של המדינה שלנבחרתה הוא מיועד. ספורטאים המתגוררים במדינה אך אינם אזרחים שלה אינם יכולים לקחת חלק בנבחרת של אותה מדינה. לכן שחקנים זרים אינם לוקחים חלק בנבחרת של המדינה בה הם משחקים. מנגד, ספורטאי אשר פועל במדינה שאינה מולדתו חוזר כל פרק זמן מסוים למולדתו על מנת לשחק בנבחרתה, ולעיתים אף יכול למצוא את עצמו משחק כנגד נבחרת המדינה בה הוא חי ועובד. ספורטאים אשר מחזיקים באזרחות של יותר ממדינה אחת נדרשים לרוב בשלב כלשהו של הקריירה שלהם לקבל החלטה בדבר המדינה אותה הם מעוניינים לייצג ומרגע שקיבלו החלטה זאת הם אינם יכולים לסגת ממנה. עם זאת, לכל התאחדות ספורט בינלאומית ישנם קריטריונים שונים לטיפול במקרים שכאלה וישנם מקרים לא מעטים של ספורטאים שלקחו במהלך הקריירה שלהם חלק ביותר מנבחרת לאומית אחת. נבחרות יכולות לשמש ככלי להבעת אחדות בקרב מדינתם וכן ככלי לייצוג מיעוטים. יחד עם זו פעמים רבות ייצוג שחקן בן מיעוטים בנבחרת לאומית נחשב בעיני מיעוטים אלה כעלה תאנה ליחס הרוב השליט אליהם.

נבחרות לאומיות מוכרות לרוב מעולם הספורט הקבוצתי. אך גם בענפי הספורט היחידניים מקובל השימוש במסגרת של נבחרת לאומית, לרוב כאמצעי לייצוג מדינה בטורניר מסוים. כך למשל, בטורניר גביע דייוויס בטניס מתמודדות זו נגד זו נבחרות לאומיות אשר ההתמודדות ביניהן מורכבות מאוסף משחקים בין שחקן של נבחרת אחד כנגד שחקן מהנבחרת השנייה. הנבחרות מנוהלות על ידי האיגודים היציגים של ענפי הספורט השונים. כל איגוד ממנה אדם בעל סמכות מקצועית (לרוב מאמן הנבחרת) שתפקידו להרכיב את סגל הנבחרת ולקבוע את זהות המוזמנים. המרכיב בונה את סגל הנבחרת על סמך השקפתו ושיקוליו המקצועיים וללא התערבות מצד האיגוד. התערבות והשפעה של גורמים עסקניים על זהות המוזמנים נחשבת למעשה פסול, ואף על פי כן מקרים שכאלה מתקיימים לעיתים.

בישראל הנבחרת הזוכה לפרסום ועניין הרבים ביותר היא נבחרת ישראל בכדורגל. דבר זה גורם לפעמים מרירות ואי שביעות רצון בקרב ספורטאים מנבחרות של ענפים אחרים, שהישגיהם גבוהים יותר, באופן יחסי, בספורט הבינלאומי. נבחרות בולטות נוספות בישראל הן נבחרת ישראל בכדורסל ונבחרת ישראל בכדוריד.

==קישורים חיצוניים==

*
קטגוריה:ספורט
פרוד (קיבוץ)

פָּרוֹד הוא קיבוץ מהתק"ם הנמצא בגליל העליון ליד צפת ושייך למועצה אזורית מרום הגליל.

== היסטוריה ==
מייסדי היישוב היו ניצולי השואה מהונגריה ומטרנסילבניה, חברי תנועת "דרור", שהעפילו ארצה באפריל 1947, והוכשרו בקיבוצים דפנה, עין חרוד ומעוז חיים. ב-15 במאי 1949 עלו בני הגרעין על הקרקע סמוך לכפר הערבי אל-פראדיה, ששימר את שמה של פרוד הקדומה, ותושביו ברחו בפברואר אותה שנה. במהלך השנים הצטרפו לקיבוץ גרעין מצפון אפריקה, חברי תנועת "דרור" מאורוגוואי ומארגנטינה וכן חברים בודדים.

בשנים 1952–1953 עלה רעיון לקחת חלק מהאדמות של הקיבוץ עבור מושב שפר, אולם הרעיון נזנח. 

בתחילה נקרא הקיבוץ "גרדוש", על שמו של מייסד גרעין מקימי הקיבוץ, יוסף גרדוש (Gárdos), ממנהיגי תנועת "דרור-הבונים" בהונגריה, ניצול השואה, שנפטר מבעיות לב בטרם עלותו לישראל. בהמשך, שונה שמו ל"פרוד", בהתבסס על שם היישוב היהודי הקדום פרוד שהיה קיים במקום זה בתקופת התלמוד, ובימי הביניים. משמעות השם מצביעה ככל הנראה על מיקומו הגאוגרפי – מפריד בין הגליל העליון לגליל התחתון ובין הגליל המזרחי לגליל המערבי. אורי גולדפרב<ref></ref> <ref></ref>בנם של נשקה וצבי גולדפרב היה הילד הראשון שנולד בקיבוץ, לבית הספר הוא הלך בקיבוץ גינוסר.

בקרבת הקיבוץ נמצא רוג'ום נבי שועייב.

<gallery mode="packed">
קובץ:Parod 1.jpg
קובץ:Lower Parod Falls 5.jpg|מפלי פרוד התחתונים, בערוץ נחל צלמון למרגלות הקיבוץ
קובץ:Parod.jpg|קיבוץ פרוד - מבט מנחל פרוד
</gallery>

==קישורים חיצוניים==

* [http://www.romgalil.org.il/cds/322/ פרוד], באתר "לחיות את הגליל"
* [https://nelech.co.il/2020/04/06/%d7%9e%d7%a4%d7%9c%d7%99-%d7%a4%d7%a8%d7%95%d7%93/ מפלי פרוד] באתר הטיולים "נלך"
* [https://www.mapah.co.il/visit-to-the-northern-fence-of-sheffer-faradiya-police-station-tegart-project/ ביקור במצדית גבול הצפון - משטרת פראדיה (מצודת שפר)] באתר היסטוריה על המפה
* 
* 
* 

==הערות שוליים==

*
קטגוריה:יישובים שהוקמו ב-1949
קטגוריה:קיבוצים
קטגוריה:הגליל העליון: יישובים
גאורגי אספרוחוב

גאורגי "גונדי" אספרוחוב (בבולגרית: Георги Аспарухов; 4 במאי 1943 - 30 ביוני 1971) היה אחד מגדולי הכדורגלנים הבולגרים בכל הזמנים.
== קריירה ==
אספרוחוב היה חלוץ בקבוצת לבסקי סופיה בשנים 1959–1961 ובשנים 1963–1971. בשנים 1961–1963 הוא שיחק בקבוצת בוטב פלובדיב. בסך הכול שיחק אספרוחוב 247 משחקים בליגה איי - הליגה הבולגרית העליונה, בהם הבקיע 150 שערים. מועדונים אירופאים רבים, מהשורה הראשונה, ניסו להעבירו אליהם אך ללא הצלחה.
אחת מנקודות השיא של אספרוחוב הייתה בשני משחקיה של לבסקי סופיה מול בנפיקה ליסבון (בה שיחק באותה עת אאוזביו) במסגרת גביע אירופה לאלופות בעונת 1965–1966. בנפיקה עלתה לשלב הבא לאחר תוצאות של 2:2 ו-3:2 כאשר אספרוחוב הבקיע את כל ארבעת השערים לזכות הבולגרים והיה גם לשחקן הזר הראשון הכובש שני שערים במגרש של המועדון הפורטוגזי. לאחר משחק זה התפרסמה לבסקי באירופה ובנפיקה ביקשה לרכוש את אספרוחוב. אולם, באותה עת, מסך הברזל עדיין היה קיים והיה זה בלתי אפשרי לכדורגלנים ממדינות קומוניסטיות לעבור ולשחק בקבוצות במערב אירופה.

אספרוחוב שיחק 50 משחקים במדי נבחרת בולגריה בכדורגל והבקיע 19 שערים במשחקים אלו. הוא הבולגרי היחידי שהבקיע שער באצטדיון ומבלי מול נבחרת אנגליה וכמו כן, הוא הבקיע את שני השערים הבודדים שהבקיע בולגריה בהופעותיה בגביעי העולם של צ'ילה ב-1962 ואנגליה ב-1966.

אספרוחוב נהרג בתאונת מכונית ב-1971. בעת מותו היה הספורטאי האהוד והנערץ ביותר בבולגריה. כ-200,000 בולגרים השתתפו בהלווייתו שנערכה בסופיה. יחד איתו נהרג בתאונה כוכב נוסף של הכדורגל הבולגרי, ניקולה קוטקוב, שחקנה של לוקומוטיב סופיה. אספרוחוב זכה לאהדה גורפת בבולגריה, גם מצד אוהדי קבוצות יריבות וזאת, בשל משחקו שובה העין והיעיל באותה עת, ובשל אופיו החברותי. אצטדיונה של לבסקי סופיה נקרא כיום על שמו.

==קישורים חיצוניים==

* [https://web.archive.org/web/20080615204844/http://www.georgiasparuhov.com/ גאורגי אספרוחוב] - האתר הרשמי
* [http://www.goal.com/en/news/1717/editorial/2011/06/30/2469354/a-tribute-to-the-40th-best-player-of-all-time-georgi-asparuhov-a- A tribute to the 40th best player of all time Georgi Asparuhov - a genius few know, but few would ever forget], אתר Goal.com, 30 ביוני 2011 
* 
* 

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:סופיה: כדורגלנים
קטגוריה:כדורגלני לבסקי סופיה
קטגוריה:כדורגלני בוטב פלובדיב
קטגוריה:כדורגלני נבחרת בולגריה
קטגוריה:אישים הקבורים בבית הקברות המרכזי בסופיה
קטגוריה:ילידי 1943

קטגוריה:בולגרים שנפטרו ב-1971
קדרים

קַדָּרִים הוא קיבוץ בגליל העליון, מזרחית למע'אר, השייך למועצה אזורית הגליל העליון ומהווה היישוב הדרומי ביותר בה.
== היסטוריה ==
ביולי 1978 הוחלט במשרד השיכון על התחלת בניית מבני קבע ביישוב. 
היישוב הוקם בשנת 1980 ליד הר קדרים, ונקרא בתחילה רותם-קדרים ע"ש השבט הבדואי קודיריה, ששכן בעבר באזור היישוב<ref></ref>. ההסבר הרשמי לשמו הוא קדרי כפר חנניה הסמוך מימי המשנה והתלמוד, שהיה מפורסם בקדריו.

בגלל קרבת המחצבה שבהר ליישוב עצמו הועבר היישוב בשנת 1987 למיקומו הנוכחי המרוחק מהמחצבה.

==קישורים חיצוניים==

* 
*[https://web.archive.org/web/20160527055349/http://www.galil-net.org.il/HTMLs/article.aspx?C2004=13394&BSP=13018%2F קדרים] במרכז המידע להתיישבות בגליל
* 

==הערות שוליים==

קטגוריה:יישובים שהוקמו ב-1980
קטגוריה:קיבוצים
קטגוריה:הגליל העליון: יישובים
קטגוריה:תוכנית המצפים
צבעון

טקס נטיעות ט"ו בשבט בהיאחזות צבעון
צִבְעוֹן הוא קיבוץ בגליל העליון, הנמצא צפונית להר מירון, מזרחית לקיבוץ סאסא, בסמוך לגבול בין ישראל ללבנון, ושייך למועצה אזורית הגליל העליון.

== היסטוריה ==
היישוב יועד להיות קיבוץ של השומר הצעיר, ועד התגבשות גרעין מיישב הוחלט להקים במקום היאחזות נח"ל בינואר 1980. לקראת איוש ההיאחזות עלו למקום בני מושבים מהגליל, בתמיכה בלתי רשמית של מועצה אזורית מרום הגליל, לתפוס את הנקודה במחאה על כך שבמסגרת תוכנית המצפים בגליל לא הוקצו להם מצפים. בני הגרעין התגוררו במקום בצפיפות רבה של שתי משפחות בחדרון. מחלקת ההתיישבות החליטה לא לפנות את המתיישבים בכוח ובתגובה איימו בקיבוצים לפנות את המקום בעצמם. צה"ל עיכב את עליית גרעין הנח"ל למקום כדי לא לקחת חלק בעימות. בסוף פברואר 1980 הושג הסדר עם הפולשים על הפינוי, והיאחזות הנח"ל התמקמה במקום. היישוב אוזרח בשנת 1986.

צבעון ממוקם על הר קלען, בתוך שטח יער טבעי, סמוך לכביש 89, קילומטר אחד מזרחית לצומת סאסא. הקיבוץ נתחם על ידי גן לאומי ברעם בצפון, נחל דישון ממערב, נחל צבעון ממזרח ושמורת הר מירון בדרום. נקרא על שם נחל צבעון הסמוך.

מבני המגורים בצבעון אינם אופייניים לבתי משפחה קיבוציים. כל הבתים המשפחתיים הם צמודי קרקע ובנויים בתוך החורש הטבעי. בדומה ליישובים קהילתיים, אין בצבעון בתים משותפים כלל. לפיכך מראה היישוב מזכיר מאוד יישובים קהילתיים באזור. 
צבעון - מבט מערבה
צבעון - מגרש המשחקים בהרחבה

== קישורים חיצוניים ==

* 
* [https://web.archive.org/web/20160304112518/http://www.galil-net.org.il/HTMLs/article.aspx?C2004=13393&BSP=13018%2F צבעון] במרכז המידע להתיישבות בגליל

==הערות שוליים==

קטגוריה:יישובים שהוקמו ב-1980
קטגוריה:קיבוצים
קטגוריה:היאחזויות נח"ל
קטגוריה:הגליל העליון: יישובים
קטגוריה:יישובים אקולוגיים בישראל
קטגוריה:תוכנית המצפים
קטגוריה:יישובים בצפון ישראל שפונו במלחמת חרבות ברזל
משדר

מקלט-משדר לאותות שמע המשמש [[חובבי רדיו]]
טלפון נייד של חברת [[נוקיה, דוגמה למכשיר שכיח שמשולבים בו משדר ומקלט]]
מַשְׁדֵּר רדיו הוא מכשיר אלקטרוני אשר בשילוב עם אנטנה מסוגל ליצור אותות אלקטרומגנטיים בעלי מאפיינים מוגדרים. גל אלקטרומגנטי מאופיין על ידי שלושה גורמים: תדר (או אורך גל), אמפליטודה ופאזה. על ידי מניפולציה על אחד או יותר מגורמים אלו (כלומר שינוי תכונות הגל בהתאם למידע אותו רצוי לשדר – אפנון), ניתן לשדר מידע לתווך. בשימוש לצורכי תקשורת, לדוגמה שידורי טלוויזיה, משתמשים במקביל למשדר במכשירים הנקראים מקלטים שתפקידם לפענח מהאות ששודר מהמשדר את המידע שמעוניינים להעביר.

המרכיבים העקרוניים של משדרי רדיו הם:
*מקור מתח – תפקידו לספק אנרגיה למערכת.
*מתנד – תפקידו לייצר את הגל הנושא (הגל אותו מאפננים).
*אפנן – תפקידו לשנות את תכונות הגל הנושא על פי המידע המשודר.
* מגבר הספק המתאים לפעולה בתדרי רדיו (RF) – תפקידו להגדיל את הספק האות המשודר על מנת לאפשר לאות המשודר להגיע למרחק הרצוי בעוצמה המאפשרת זיהוי האות במקלט (הספק האות דועך באוויר לפי ריבוע המרחק, חוק זה נקרא חוק פְריס).

במקרים רבים מעוניינים במכשירים המאפשרים תקשורת דו כיווניות (כגון טלפון סלולרי או מכשיר קשר), ובמכשירים אלו כלולים גם משדר וגם מקלט.

==ראו גם==
*מזרים מדיה (סטרימר)
* הזרמת מדיה (סטרימינג)
* מקלט
*תקשורת אלחוטית
*רדיו פיראטי
*ערבל תדר
*סירקולטור

==קישורים חיצוניים==

קטגוריה:קשר רדיו
קטגוריה:מכשירי חשמל
ריבת חלב

ריבת חלב (בספרדית: Dulce de leche) היא ממרח מתוק שמקורו באמריקה הלטינית, הנוצר על ידי הרתחה של סוכר וחלב. ריבת חלב משמשת כמרכיב או תוסף בגלידות, עוגות ומיני מתיקה שונים.

==מקור==
מקורה של ריבת החלב הוא באזור ריו דה לה פלטה. ריבת חלב היא מרכיב חשוב בממתקים ובקינוחים גם בארגנטינה, אורוגוואי, קולומביה, פרגוואי, צ'ילה, פרו וברזיל.

==תהליך ההכנה==
סרטון המדגים תהליך הכנה של ריבת חלב
מתכון ריבת חלב מצריך ביעבוע איטי של חלב וסוכר תוך ערבוב במשך כמעט כל זמן הבישול. במשך התהליך, המים הנמצאים בחלב מתאדים והתערובת מתעבה ומעט מתמצקת. מסת התוצאה המוגמרת של ריבת החלב היא בדרך כלל כ-1/6 מכמות החלב ההתחלתית והתוצאה שמתקבלת היא משילוב של יצירת קרמל ותגובת מייאר המייצרים ביחד את הגוון וההשחמה של הריבה.

גרסה ביתית נוספת להכנת ריבת חלב נעשית בעזרת הרתחה של קופסת חלב מרוכז סגורה בתוך סיר מלא במים למשך 2–3 שעות (או 30–45 דקות בתוך סיר לחץ). היא נהוגה לרוב באזורים בהם קשה להשיג ריבת חלב מוכנה. אולם קיים סיכון בהכנה מסוג זה, מכיוון שאם קופסת החלב המרוכז מתייבשת היא עלולה להתפוצץ.

==שימושים==
המאכל המזוהה ביותר עם ריבת חלב הוא עוגיות בשם אלפחורס, שתי עוגיות פריכות שביניהן ריבת חלב.

ריבת חלב משמשת כממתיק למוצרי מזון רבים, כמו עוגות, עוגיות, חביתיות, סוכריות וגלידה.

היא מעניקה טעם של טופי למתכוני פאי.

ארוחת בוקר ארגנטינאית טיפוסית כוללת ריבת חלב בצורת ממרח, ש"מנגבים" אותה (כמו חומוס, בישראל) עם חתיכות מאפה דמוי רוגלך הנקרא 'media luna' ('חצי ירח'). צ'ורו (מעין סופגנייה צרה וארוכה), אף הוא מאכל ארוחת בוקר ארגנטינאי אופייני, במילוי ריבת חלב.

שימוש ייחודי בישראל לריבת חלב הוא במילוי סופגניות.

==ראו גם==
* חלב מרוכז

==קישורים חיצוניים==

* 

==הערות שוליים==
<div style="direction: ltr;">

</div>

קטגוריה:מגדנאות
קטגוריה:מוצרי חלב
קטגוריה:המטבח הארגנטינאי
קטגוריה:המטבח האורוגוואי
קטגוריה:ממרחים

uk:Аргентинська кухня#Аргентинські солодощі
אדריאן מוטו

אדריאן מוטו (; נולד ב-8 בינואר 1979) הוא כדורגלן עבר רומני ששיחק בעמדת החלוץ. שיחק לאורך הקריירה במספר רב של קבוצות, ובהן אינטר מילאנו, יובנטוס ופיורנטינה וכיום מאמן את קבוצת נפטצ'י באקו.

הוא התחיל את הקריירה המקצוענית שלו בקבוצת אף סי ארגס פיטשטי ממחוז הולדתו ברומניה וממנה עבר לשחק באחד המועדונים הגדולים במדינה, דינמו בוקרשט. כבר בעונתו השנייה בדינמו נקנה בידי אינטר מילאנו האיטלקית שבה שיחק 10 משחקים, משם עבר להלאס ורונה ומשם לפארמה לפני שעבר למועדון האנגלי צ'לסי.

אל יובנטוס הגיע לאחר שנזרק מצ'לסי בעקבות הודאתו בשימוש בסמים, הודאה שבעקבותיה גם הושעה מכדורגל למשך תקופה ארוכה מאוד. בעקבות השימוש בסמים חויב מוטו ב-17 מיליון יורו תשלום פיצויים לצ'לסי על ידי בית המשפט הפדרלי בשווייץ.

בקיץ 2006, בעקבות פרשת השחיתות בכדורגל האיטלקי והורדתה של יובנטוס לליגה השנייה, עבר מוטו לפיורנטינה.

במאי 2016 הודיע על פרישה ממשחק פעיל.

== קישורים חיצוניים ==

* 

==הערות שוליים==

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני דינמו בוקרשט
קטגוריה:כדורגלני אינטר מילאנו
קטגוריה:כדורגלני הלאס ורונה
קטגוריה:כדורגלני פארמה
קטגוריה:כדורגלני צ'לסי
קטגוריה:כדורגלני יובנטוס
קטגוריה:כדורגלני פיורנטינה
קטגוריה:כדורגלני צ'זנה
קטגוריה:כדורגלני אז'אקסיו
קטגוריה:כדורגלני פטרולול פלוישט
קטגוריה:כדורגלני פונה סיטי
קטגוריה:כדורגלני נבחרת רומניה
קטגוריה:כדורגלני יורו 2000
קטגוריה:כדורגלני יורו 2008
קטגוריה:כדורגלנים שהורשעו באימרוץ
קטגוריה:רומנים שנולדו ב-1979
קטגוריה:מאמני כדורגל רומנים
קטגוריה:מאמני נפטצ'י באקו
גבע כרמל

גֶּבַע כַּרְמֶל הוא מושב באזור הצפון ליד עתלית השייך למועצה אזורית חוף הכרמל.

היישוב הוקם בי"ט באב תש"ט, 17 באוגוסט 1949, על ידי עולים מתוניסיה וטורקיה. תחילה נקרא בשם "גבע הכרמל", בו השתמשו עד שנות ה-70.

שמו של היישוב נובע משמו של היישוב הערבי שהיה ממוקם בסמוך, "ג'בע". מקומה של ג'בע נזכרת בכתבי ההיסטוריון הרומאי פליניוס הזקן במאה הראשונה לסה"נ, ובכתב אוסביוס, שחי במאה הרביעית בקיסריה הסמוכה. בשנת 1953 בסמוך למושב הוקם יער אטאטורק.

נכון לשלהי 2013 מונה אוכלוסיית המושב כ-1,100 תושבים. רבים מהם ממשפחות ותיקי המושב. במושב יש 80 נחלות חקלאיות והרחבה שרובה מאוכלסת. פרנסת התושבים מבוססת על חקלאות (בעיקר גידול בננות וירקות) ועל עבודה מחוץ למושב, כולל במקצועות חופשיים.

==קישורים חיצוניים==

* 
כביש הכניסה ליישוב

==הערות שוליים==

קטגוריה:יישובים שהוקמו ב-1949
קטגוריה:מושבי תנועת המושבים
קטגוריה:מועצה אזורית חוף הכרמל
קטגוריה:מושבים
קטגוריה:יישובים במחוז חיפה
עופר (מושב)

עופר (עֹפֶר) הוא מושב השוכן על מורדותיו המערביים של הכרמל, השייך למועצה אזורית חוף הכרמל. המושב שוכן בליבו של יער אורנים נטוע וחורש טבעי (יער עופר). חלקו המערבי של היישוב צופה אל הים התיכון. הוקם ב-1950.

==מקור השם==
מקור שמו של המושב נגזר משמו של היישוב הערבי עין ע'זאל שסמוך לחורבותיו נבנה היישוב העברי. תושביו הערביים של עין ע'זאל עזבו אותו בעקבות מבצע שוטר במלחמת העצמאות. פרוש השם הערבי הוא "עין הצבי" ועופר הוא בן הצבי וגם בן האייל. 

שמו של המושב עין איילה הסמוך נגזר גם כן משם היישוב הערבי.

==היסטוריה==

תחילתו של המושב בעמק קטן צמוד למעיין המקומי שהוא אחד מהמעיינות הבודדים בכרמל. 

המושב הוקם בשנת 1950 על ידי עולים מהודו, מקהילת יהודי קוצ'ין, קהילת הבגדדים (יהודים ממוצא עיראקי שחיו בהודו), קהילת בני ישראל ועולים מעיראק. בתחילת שנות ה-60 הצטרפו למושב עולים מפרס וכורדיסטן. כיום מתגוררים בו תושבים מכלל קהילות ישראל. בשנים הראשונות גרו התושבים במבני פח והחלו לעסוק בגידולי שדה ולעיתים אף השתמשו במימי המעיין הסמוך (עין ע'זאל) לצורכי הקיום הבסיסי. 

כעבור שלוש שנים הקימה הסוכנות היהודית את ראשוני המבנים ממזרח למיקום הראשוני והמושב התבסס במיקומו הנוכחי כיום, כשלושה קילומטרים ממזרח לכביש חיפה-ת"א הישן (כביש 4).

בשנים הראשונות לאחר המעבר לבתי הקבע עסקו מרבית התושבים בחקלאות מקומית; בעיקר בגידולי שדה ורעיית צאן. במהלך שנות ה-70 החלו בפיתוח ענף החממות בעיקר לצורך גידולי פרחים ליצוא. בנוסף ענף הלול תפס מקום חשוב ורבים מהתושבים גידלו עופות פטם ששווקו למשחטות אזוריות.

היישוב בנוי בצורה שמשית הכוללת מעגל מרכזי ובו עיקר מבני הציבור אשר ממנו יוצאות שלוחות (קרניים) שלאורכן בתי מגורי התושבים.

==אופי המושב כיום==

עד לשנות האלפיים רוב תושבי המושב התפרנסו מחקלאות, ובעיקר מגידול פרחים ירקות ולולי עופות. בנוסף קיימים עדיין במושב מגדלי צאן ובקר. כיום מרבית התושבים אינם עוסקים בחקלאות ובמושב מתפתחת תיירות מקומית הכוללת מבני הארחה (צימרים) חוות רכיבה על סוסים, משקי חקלאות אורגנית ועוד.

המושב שייך לתנועת הנוער הנוער העובד והלומד-חטיבת בני המושבים, בני הנוער במושב משתתפים בפעילויות השונות ועוסקים בתמיכה בקהילה.

==קישורים חיצוניים==

==הערות שוליים==

קטגוריה:יישובים שהוקמו ב-1950
קטגוריה:מושבים
קטגוריה:רכס הכרמל: יישובים
קטגוריה:שביל ישראל
נחשולים

[[מוזיאון המזגגה לארכאולוגיה ולזכוכית]]
חדר האוכל בקיבוץ]]
חדרי הארחה בקיבוץ נחשולים
[[צילום אוויר של נחשולים ודור]]
נַחְשׁוֹלִים הוא קיבוץ באזור הצפון ליד זכרון יעקב השייך למועצה אזורית חוף הכרמל.

== היסטוריה ==
היישוב הוקם ב-ז' סיוון תש"ח 14 ביוני שנת 1948 על ידי עולים מטורקיה ועל ידי ילידי הארץ מדרום לאדמותיו של הכפר הערבי טנטורה, שתושביו ברחו אל פוריידיס בעקבות קרב שהתקיים בכפר במהלך מלחמת העצמאות. שמו של היישוב (נחשול) מסמל את רצון המתיישבים לעסוק בדיג.

ניסיונות קודמים להתיישבות יהודית באזור זה, החלו בשנת 1891, אז הקים הברון רוטשילד בכפר הערבי טנטורה את "המזגגה" - מפעל לייצור בקבוקי זכוכית עבור יינות כרמל מזרחי, שנוהל על ידי מאיר דיזנגוף. המפעל סבל מקשיים טכניים, בגלל אי התאמה בין תהליך היצור שיובא מצרפת, לחול המקומי ששימש את המפעל ועל כן המפעל נסגר לאחר פחות מ-5 שנים והיהודים עזבו את המקום. המבנה היה נטוש במשך 85 שנה; לאחר עריכת הסקרים התת-ימיים באזור והחפירות היבשתיות בתל דור, הוחלט להקים במבנה מוזיאון לארכאולוגיה (1980). כיום הוא מרכז מוזיאון המזגגה ממצאים מהחפירות בתל, ומתעשיית הזכוכית במקום: שברי בקבוקים, חלקי רעפים, לבני תנורים, רעפים ועששיות נפט. 

ניסיון שני להחיות את היישוב העתיק במקום עשתה ועדת המים של היישוב בארץ ישראל בשנת 1920, שוב בעזרת משפחת רוטשילד. ב-1920 עלתה התיישבות עברית להקמת כפר דיג עברי ראשון. הייתה זו תפיסה חדשה ל"כיבוש הים" מלבד "כיבוש האדמה" של המפעל הציוני. ג'יימס דה רוטשילד מסר זיכיון על 200 דונם במקום, לידי חברו מהגדודים העבריים יו"ר ועדת המים ד"ר מאיר גורביץ, על מנת שזה יוכל ליישב במקום 'קבוצת דיג' של סובוטניקים מאסטרחן. יישובם היה חלק מתוכנית רחבה ליישב כפרי דיג לאורך חופי ארץ ישראל ליד נמלי הים העתיקים לנצלם ולהרחיבם למעגני דיג. הברירה הייתה לקרוא לסובוטניקים ואף לגיירם ובלבד שניתן יהיה ללמד את העברים להתפרנס מענף הדיג בארץ ישראל להתבססותם ולפתוח הכלכלי של היישוב בארץ.

לאחר קום המדינה, בחודש יוני 1948, הוקם היישוב הנוכחי, לאחר שתושבי הכפר הערבי טנטורה גורשו או עזבו לפוריידיס. ההיסטוריון בני מוריס מצא לנכון להדגיש את העובדה שיישוב יהודים בכפר - בו לטענתו ביצעו לוחמי חטיבת אלכסנדרוני פשעי מלחמה - נעשה במהירות שיא של שישה ימים בלבד.<ref></ref>

תושביו הראשונים היו עולים מטורקיה ששירתו בפלמ"ח, משרתי פלמ"ח נוספים שהיו ותיקים בארץ, וניצולי השואה מפולין ששהו במחנות מעבר בקפריסין ועלו לישראל. בית המוכתר של הכפר שימש כחדר האוכל בקיבוץ. עד שנות ה-60 נהרסו מרבית בתי הכפר הערבי ששימשו את התושבים, ונבנו במקומם בתים חדשים.

==פעילות כיום==
משנת 2000 הקיבוץ מופרט, ומתקיים כיישוב קהילתי עם שכונת הרחבה גדולה. כחלק מתהליך ההפרטה, קמו בתחומי היישוב עסקים פרטיים של חבריו כדוגמת מתפרה, מוסך, קונדיטוריה, בית קפה, משרד אדריכלות בנין, חברת שרטוט, מסגריה, דיר כבשים, סטודיו מסחרי לציור ומועדון צלילה. הקיבוץ מפעיל בשטחו בית מלון הכולל חדרי הארחה וכן מלון בוטיק עם בריכות פרטיות בחלק מהחדרים. בנוסף, ממשיכים חלק מתושבי הקיבוץ לעסוק בחקלאות, ומגדלים בננות, אבוקדו, כותנה, ודגים בבריכות דגים. כן פועל בקיבוץ מפעל פלסטיק.

==קישורים חיצוניים==

* 
* [http://www.homee.co.il/%D7%A0%D7%97%D7%A9%D7%95%D7%9C%D7%99%D7%9D/ נחשולים] באתר ההתיישבות הכפרית
* [https://web.archive.org/web/20080629023242/http://www.mizgaga.com/Site/pages/homePage.asp אתר מוזיאון המזגגה]
* 
* 

==הערות שוליים==

*
קטגוריה:קיבוצים
קטגוריה:יישובים שהוקמו ב-1948
קטגוריה:קיבוצים במחוז חיפה
קטגוריה:רכס הכרמל: יישובים
סטפנוס הראשון

סטפנוס הראשון (בלטינית: Stephanus I; מת ב-2 באוגוסט 257) היה אפיפיור בין 12 במאי 254 ו-2 באוגוסט 257. לפי התיעוד המוקדם ביותר היה סטפנוס רומאי מלידה, בנו של יוביוס שמוצאו היה אולי יווני.

== חייו ==
מרבית הידע על סטפנוס מקושר ישירות או בעקיפין למחלוקת עם נובטוס, שהתנגד לגישה הסלחנית של הבישוף קיפריאנוס והאפיפיורים שבחסותו, קורנליוס ולוקיוס הראשון לטבילה מחדש של נוצרים שהתכחשו לנצרות בזמן רדיפות דקיוס (המכונים "לפסי", lapsi). המנהג העתיק כאן היה שללפסי לא תוענק טבילה חוזרת כלל אלא רק רשות להנחת הידיים בעת התפילה. סטפנוס גרס שכדי להתקבל חזרה לכנסייה באופן מלא אין צורך כלל בטבילה.

עמדתו זו של סטפנוס הייתה מנוגדת לזו של הנובטיאנים, שגרסו שאין צורך בטבילה ואין לקבל חזרה את הכופרים, ולדעתם של קיפריאנוס ודיוניסיוס מאלכסנדריה, שגרסו כי יש לקבל חזרה את הכופרים אחרי טבילה מחדש. בסופו של דבר, עמדתו של סטפנוס היא שנתקבלה על דעת רוב הבישופים. הנצרות הקתולית קיבלה גישה זו, אולם בנצרות האורתודוקסית הנושא עדיין תחת מחלוקת.

המסורת הנוצרית טוענת כי סטפנוס מת כמרטיר, כאשר חיילים רומיים ערפו את ראשו כאשר ישב על כיסא האפיפיור. לסיפור זה אין ככל הנראה אחיזה במציאות.

==קישורים חיצוניים==

* [http://www.newadvent.org/cathen/14288a.htm אנציקלופדיה קתולית]
* [http://www.ccel.org/ccel/schaff/npnf201.html אאוסביוס פמפיליוס, היסטוריה של הכנסייה]
* [http://www.tertullian.org/fathers/dionysius_alexandria_letters.htm דיוניסיוס מאלכסנדריה, מכתבים לאפיפיורים סטפנוס וסיקסטוס (הופיע לראשונה בתוך: F.C. CONYBEARE, "Dionysius of Alexandria, Newly discovered letters to the Popes Stephen and Xystus," English Historical Review 25 (1910) pp. 111-114]
* [http://www.ccel.org/fathers2/ANF-05/anf05-22.htm#P4632_1357965 קיפריאנוס, אגרות]
* 

קטגוריה:אפיפיורים איטלקים
קטגוריה:קדושים נוצרים
קטגוריה:אפיפיורים במאה ה-3
קטגוריה:נפטרים ב-257
יניקה

יניקה היא הכוח המופעל על מוצק, נוזל או גז, במטרה ליצור ואקום. במהלך פעולת היניקה נוצר תת-לחץ הגורם לוואקום. יניקת אוויר מחלל יוצרת תת-לחץ שעלול לגרום לנוזלים לחדור לחלל או להיווצרות אדהזיה.

כאשר הלחץ בחלק אחד של המערכת מופחת ביחס לחלק אחר, הנוזל באזור הלחץ הגבוה יותר יפעיל כוח יחסית לאזור הלחץ המופחת. הפחתת הלחץ עשויה להיות סטטית או דינמית (כמו למשל בשואב אבק).

היניקה היא פעולה בסיסית בתהליך הנשימה של בעלי חיים, במהלך השאיפה, הסרעפת והשרירים סביב כלוב הצלעות גורמים לשינוי נפח הריאות (הסרעפת נעשית שטוחה ומרחיבה את שטח בית החזה, השרירים הבין צלעיים מתכווצים וגורמים לעליה של הצלעות. השרירים הבין צלעיים והסרעפת מושכים בתנועתם את קרום הפלואורה הראשון. קרום הפלואורה השני נמשך אחריו, ומושך איתו את הריאות. הריאות גדלות, ונפח בית החזה גדל) כאשר נפח בית החזה גדל הלחץ בתוכו קטן, וכך החמצן נשאף פנימה.

==ראו גם==
* משאבה
* משאבת ואקום
* יניקה (רפואה)
* כוסות רוח

==קישורים חיצוניים==
* 

קט:פיזיקה
חלום קדחת

חלום קדחת (באנגלית: Fevre Dream) הוא סיפור ערפדים שנכתב בידי ג'ורג' ר. ר. מרטין ופורסם ב-1982. הסיפור מתרחש במיסיסיפי שלפני מלחמת האזרחים ומתחיל ב-1857. הסיפור תואר כ"ברם סטוקר פוגש את מארק טוויין".

== עלילה ==
אבנר מארש הוא קפטן של ספינת קיטור, אשר סבל מצרות כלכליות כאשר הוא פוגש את ג'ושוע יורק, ג'נטלמן עשיר. הם הופכים להיות שותפים בעסקים, כאשר ג'ושוע זוכה באמונו של אבנר בהבטחה של ספינת קיטור אדירה.
ספינת הקיטור נקראת חלום קדחת, הקרויה על שם החברה הכושלת של אבנר. ג'ושוע ואבנר, מחליטים להיות שותפים כקפטנים של הסירה. 

למרות הכל, שאלות רבות מועלות בידי הצוות והנוסעים בנוגע לג'ושוע יורק וחבריו, אשר כמעט לעולם לא יוצאים מהתאים שלהם באור יום.

חשדו של אבנר בנוגע לשותפו המסתורי מתגבר, כאשר הוא מגלה בתאו של ג'ושוע גזירי עיתון המתארים מיתות מסתוריות. הוא מתעמת עם ג'ושוע, שאומר לאבנר שהוא וחבריו הם צידי ערפדים, המשתמשים בחלום קדחת כבסיס המבצעים שלהם.

אחרי מספר אירועים, חשדו של אבנר מתעורר שוב. לבסוף, ג'ושוע אומר לאבנר את האמת, שהוא וחבריו הם ערפדים. ג'ושוע גילה מרקחת אשר עוזרת לו לשלוט בקדחת הדם, הגואלת ערפדים אחרים מהצורך להתקיים מדם. ערפדים אחרים מחשיבים אותו כמלך החיוור, אדון הדם של כל הערפדים.

דאימון ג'וליאן, אדון דם אחר, שומע על מאמציו של ג'ושוע. הוא מחליט לעלות על סיפונה של חלום קדחת עם ערפדים אחרים, ומצליח להתגבר על ג'ושוע. כאדון הדם של כל הערפדים שעל הספינה, הוא מגרש את אבנר מהספינה ומשתלט עליה.

מאמציו של אבנר לכבוש שוב את חלום קדחת עולים בתוהו, ואחרי שהוא מכלה את עושרו בניסיון למצוא את הספינה האובדת הוא נכנע ומחליט להתיישב בעיר הולדתו.

לאחר שהוא מקבל מכתב מג'ושוע, אבנר המבוגר יותר יוצא לעזור לג'ושוע לחסל אחת ולתמיד את ג'וליאן. ג'ושוע נאבק בג'וליאן, ולבסוף מצליח לנצח אותו. ג'ושוע נהיה לבסוף, אדון הדם של כל הערפדים.

==קישורים חיצוניים==
*[http://www.georgerrmartin.com אתר הבית של ג'ורג' ר. ר. מרטין]
* 

קטגוריה:ספרי פנטזיה
קטגוריה:ספרי 1982
קטגוריה:ספרי ג'ורג' ר. ר. מרטין
קטגוריה:ספרי הוצאת מודן
קליסטו (מיתולוגיה)

קליסטו עם זאוס המחופש לארטמיס; ציור שמן מאת [[פרנסואה בושה, 1744.]]
במיתולוגיה היוונית, קליסטו (ביוונית: Καλλιστώ) היא נימפה של האלה ארטמיס. על שמה קרויה קבוצת הכוכבים "הדובה הגדולה".

==רקע==
קליסטו הייתה נימפה ידועה ביופייה, והייתה בת לוויה של ארטמיס, אלת הציד, שדרשה מהנימפות לנדור כי ישמרו על בתוליהן. 

זאוס, ראש האלים, חשק בקליסטו, אולם היא לא שעתה לחיזוריו. לכן התחפש לארטמיס, התייחד עמה במרמה ואף עיבר אותה. הרה, אשתו הקנאית של זאוס, גילתה את דבר בגידת בעלה, ונקמה בקליסטו באמצעות הפיכתה לדובה. 

לפי הסיודוס, ארטמיס אחוזת החימה, זיהתה את חברתה ושלחה בה חץ שהרג אותה, אולי בעידודה של הרה הנזעמת. זאוס חילץ את הוולד מריחמה של קליסטו וקרא לו אָרְקאס.

זאוס מסר את הרך הנולד לנימפה מאיה, שגידלה אותו במערתה. לימים הפך זאוס לאבי בני ארקאדיה. את קליסטו וגם את בנה, ארקאס, בדמות דוב, העלה אל השמים. אלו הן, כך מספרת האגדה, הדובה הגדולה וההדובה הקטנה - שני מערכי כוכבים הסובבים את כוכב הצפון. 

לפי גרסת הספר השני של מטמורפוזות מאת המשורר הרומי אובידיוס, קליסטו ההריונית גורשה מחברתה של מגינתה ארטמיס וילדה את ארקאס. הרה, שידועה כאלה הנוטרת טינה, ואינה שוכחת לעולם את בגידותיו של בעלה, ניצלה את ההזדמנות והפכה את קליסטו לדובה. 

ארקאס גדל להיות צייד מוכשר ואמיץ, והיה חביב ביותר על זאוס. 

יום אחד, בעת ששוטט ביער, ראתה קליסטו את בנה ארקאס. ההתרגשות גאתה בה, והיא החלה לרוץ לקראתו במהירות, תוך שהיא שוכחת כי היא עוטה דמות דובה. ארקאס נבהל וירה בדובה, כשהוא פוצע אותה אנושות. זאוס, מלך האלים, שקליסטו הייתה אהובתו וארקאס היה אחד מבניו האהובים, לא היה יכול לשאת את הכאב הטרגי שבפגיעה בשני יקיריו. לכן הפך גם את ארקאס לדובה, והעלה את שניהם לשמים. שם הם נמצאים עד היום, תמיד יירָאו ותמיד יישארו ביחד. 

הרה, שכעסה עד מאוד על הכבוד שנעשה ליריבתה, שכנעה את פוסידון לאסור על הדובות לרדת אל האוקיינוס ככל שאר הכוכבים. כך שהן היחידות מקבוצות הכוכבים הבולטות שאינן שוקעות לעולם מתחת לאופק.

==בתרבות==
הירח קליסטו של כוכב הלכת צדק והאסטרואיד נקרא על שמה. כמו כן, האופרה "לה קליסטו" של פרנצ'סקו קאוואלי מבוססת על סיפור אהבתם של קליסטו ושל יופיטר (זאוס) שהתחפש לדיאנה (ארטמיס). 

==קישורים חיצוניים==

* 

קטגוריה:נימפות
קטגוריה:דמויות מהמיתולוגיה שעל שמן כוכב לכת מינורי
האקספלויטד

האקספלויטד (באנגלית: The Exploited) היא להקת פאנק מהגל השני של הפאנק בבריטניה.

הלהקה הוקמה בשנת 1978 באדינבורו שבסקוטלנד. אלבומה הראשון של הלהקה Punk's Not Dead יצא בשנת 1981. האלבום הפך במהרה לאחד האלבומים המצליחים בהיסטוריה של הפאנק ועד היום משמשת הסיסמה Punk's Not Dead כסיסמת דגל לאוהבי הפאנק בעולם.

את אלבומה השני Troops of Tomorrow הוציאה הלהקה בשנת 1982.
האלבום כלל בתוכו את השיר Sid Vicious Was Innocent שדיבר לזכותו של סיד וישס אשר הואשם בדקירתה למוות של חברתו לחיים ננסי ספאנג'ן.

עם השנים הוציאה הלהקה עוד מספר אלבומי אולפן ואלבומי הופעה חייה שזכו להצלחה גדולה בקרב חובבי מוזיקת הפאנק והפכו את הלהקה לאחת הלהקות המזוהות ביותר עם תנועת הפאנק.

בשנת 1993 ערכה הלהקה שתי הופעות בישראל.

== דיסקוגרפיה ==
* Punk's N ot Dead - 1981
* Troops Of Tomorrow - 1982
* Let's Start A War - 1983
* Horror Epics - 1985
* Jesus Is Dead - 1986
* Death Before Dishonor - 1987
* The Massacre - 1990
* Beat The Bastards - 1996
* Fuck The System - 2003

== קישורים חיצוניים ==

* 

* [https://www.webcitation.org/query?id=1256590136473685&url=www.geocities.com/SunsetStrip/Alley/5763/ אתר מעריצים של הלהקה]
* [http://www.lyricsdir.com/the-exploited-lyrics.html מילים לשירים של הלהקה]

==הערות שוליים ==

קטגוריה:להקות פאנק (Punk)
קטגוריה:להקות בריטיות
קטגוריה:רביעיות מוזיקליות
קטגוריה:מחלוקות סביב טענות לתועבה במוזיקה
קטגוריה:להקות שהוקמו בשנת 1978
חומצה ציטרית

בקבוק המכיל חומצה ציטרית
חומצה ציטרית או חומצת לימון (מכונה גם מלח לימון, באנגלית: Citric acid) היא חומצה אורגנית אשר נמצאת בין השאר בפירות הדר והיא שנותנת לפירות אלו את טעמם החמוץ. בלימון עשויה תכולת החומצה הציטרית להגיע עד כדי 8% מהמשקל היבש. נוסחתה: C<sub>6</sub>H<sub>8</sub>O<sub>7</sub>.

חומצה ציטרית היא חומצה תלת-קרבוקסילית; היא מכילה שלוש קבוצות קרבוקסיל (COOH). כל אחת מקבוצות הקרבוקסיל קשורה לאטום פחמן; לאטום הפחמן האמצעי קשורה בנוסף קבוצת הידרוקסיל (OH) כמודגם באיור. מבנה מולקולרי של חומצת לימון

שמה העברי של חומצה ציטרית הוא חומצת לימון. עוד תעתיק נפוץ לשם הלועזי הוא "חומצה סיטרית"; שמה הכימי, לפי כללי IUPAC, הוא 2-הידרוקסיפרופאן-1,2,3-חומצה טריקרבוקסילית.

== תכונות==
* מסה מולרית: 192.13 גרם/ מול
* מסיסות: 133 גר/ 100 מ"ל מים (ב 20°C)
* צפיפות: 1.665 גר/ סמ"ק
* טמפרטורת התכה: 153°C
* נקודת רתיחה: 310°C
* חומציות: <math>pKa_1=3.15 ; pKa_2=4.77; pKa_3=6.40</math>
* מספר CAS: 77-92-9
* נקודת הבזק: 155°C
* נקודת התלקחות: 345°C
* LD50: (חולדות, בליעה): 3,000 מ"ג לק"ג

== חומצה ציטרית בביוכימיה ==

חומצה ציטרית מהווה חומר ביניים חשוב במטבוליזם; היא מהווה את תוצר הביניים הראשון של מעגל קרבס, אשר עקב כך מכונה גם "מעגל חומצת הלימון" או "מעגל החומצות התלת-קרבוקסיליות". חומצה ציטרית (בעלת 6 אטומי פחמן) נוצרת במעגל מחיבור של אוקסלואצטט (Oxaloacetate) וקבוצת אצטיל.

ציטרט, נגזרת של חומצה ציטרית משמש גם כן כווסת פעילות האנזים PFK-1 בתהליך הגליקוליזה כאשר ריכוז הציטרט מספיק גבוה הוא משפיע אלוסטרית על PFK-1 ומפחית את פעילותו.

== ייצור ושימוש==
בתעשייה מייצרים חומצת לימון באמצעות גידול העובש Aspergillus niger על מצע של סוכרוז (C<sub>12</sub>H<sub>22</sub>O<sub>11</sub>). העובש יוצר חומצת לימון במטבוליזם הטבעי שלו. מפרידים את העובש מהחומצה על ידי סינון, משקיעים את החומצה כמלח הסידן שלה על ידי סתירה שלה בסידן הידרוקסיד Ca(OH)<sub>2</sub> (סיד) ומהמלח הזה מופקת החומצה הנקיה על ידי תגובה עם חומצה גפרתית. בישראל מיוצרת חומצת לימון במפעל גדות ביוכימיה.

בתעשיית המזון, חומצת לימון משמשת כחומר טעם וכחומר משמר במזון ובפרט במשקאות קלים, ונמצא כי היא מעכבת התפתחות של חיידקים גורמי מחלות כדוגמת Vibrio. כתוסף מזון מסומן החומר בקוד E330.
חומצת לימון משמשת גם לניקוי אבנית.
התבלין המכונה מלח לימון הוא למעשה לא מלח במובנו הכימי, אלא חומצת לימון טהורה במצב גבישי.

== כשרות לפסח ==
ישנו דיון הלכתי האם חומצת הלימון כשרה לשימוש בפסח, מאחר שבייצור התעשייתי היא מופקת מפטריות (עובש) שעיכלו עמילן המופרד מקמח שבא במגע עם מים. יש פוסקים המחמירים להחשיבו כחשש חמץ, ועל פיהם בד"צים וגופי כשרות שונים אינם נותנים הכשר על מוצרים שמעורבת בהם חומצת לימון כתוסף. ויש אומרים שאין בו חשש חמץ, שכן מהרגע שבו הקמח בא במגע עם מים עד השלב שבו העמילן מופרד מהגלוטן ועובר עיקור לא עובר זמן המאפשר החמצה. בנוסף, העמילן עצמו משמש רק כמזון לפטרייה המייצרת את חומצת הלימון, ועל כן חומצת הלימון עצמה אינה תוצר של חמץ אלא של הפטרייה.

==קישורים חיצוניים==

* 

== הערות שוליים ==

ציטרית, חומצה
ציטרית, חומצה
ציטרית, חומצה
ציטרית, חומצה
קטגוריה:לימון
לילך סונין

לילך סונין (נולדה ב-11 ביוני 1974) היא אשת טלוויזיה ומגישת חדשות בערוץ 2 בעבר. 

==ביוגרפיה==
בצעירותה שרה סונין בלהקת הנוער "נעורי גבעתיים". לפני עבודתה בערוץ 2 עבדה במשך חמש שנים בערוץ הספורט. בתחילת דרכה הטלוויזיונית הייתה שדרנית קווים במשחקי כדורגל וכדורסל. בהמשך עברה להגיש את התוכנית היומית חדשות הספורט עם מירי נבו ואלי אילדיס.

אחיה ואחותה של סונין עסקו גם הם בתקשורת. אחיה אורי שירת ביחידת ההסרטה של דובר צה"ל ואחותה בת חן היא עיתונאית וכיום עורכת של המקומון "זמן מודיעין". לאחר מותו של אחיה אורי מסרטן בגיל 20, יזמה משפחתה לזכרו תחרות "קליפ צעיר" לעידוד יוצרים צעירים בתחום הווידאו והמוזיקה, עם עיריית תל אביב-יפו, סינמטק תל אביב וערוץ 24, בה סונין שימשה כנציגת המשפחה.

בספטמבר 2002, בעת מסיבת עיתונאים שהתקיימה באצטדיון אולד טראפורד, וקדמה למשחקה של מכבי חיפה מול מנצ'סטר יונייטד במסגרת ליגת האלופות, הביכה סונין את המנג'ר המפורסם של מנצ'סטר יונייטד, סר אלכס פרגוסון, כשהעירה לו שהוא אינו מתייחס בדבריו לקבוצה הנכונה (פרגוסון ציין את שמות קבוצות הכדורגל שהפועל תל אביב ניצחה, בזמן שהוא עמד לשחק מול מכבי חיפה). תקרית זו זכתה להבלטה בעיתונות הבריטית.

בסוף 2004 הצטרפה סונין לחברת החדשות של ערוץ 2. שימשה כמגישה ועורכת של מבזקי החדשות והכינה כתבות למהדורת החדשות המרכזית, והייתה מגישה מחליפה בתוכנית חיסכון. סיקרה את תחום איכות הסביבה. בינואר 2013 עזבה את ערוץ 2, אחרי שמונה שנות עבודה.

בתוכנית עבודה ערבית שיחקה תפקיד של קריינית חדשות בפרקים 11, 12 ו-13 של העונה השנייה.

מאז פרישתה מערוץ 2 לא שבה לתקשורת, מיעטה להתראיין ולא פרסמה כתבות.

== חיים אישיים ==
בפברואר 2014 נישאה לבמאי הקולנוע אהרון קשלס. לזוג אין ילדים.

== קישורים חיצוניים ==
*[http://reshet.tv/%D7%97%D7%93%D7%A9%D7%95%D7%AA/News/TheNewsTeam/Article,10212.aspx לילך סונין, חדשות 2 באינטרנט] 
* 

==הערות שוליים==

קטגוריה:מנחות טלוויזיה ישראליות
קטגוריה:סגל חברת החדשות
קטגוריה:כתבים ישראלים לענייני איכות הסביבה

קטגוריה:ישראליות שנולדו ב-1974
קטגוריה:ישראלים שנולדו ב-1974
ערד ניר

ערד ניר (נולד ב-5 בפברואר 1962) הוא שדרן רדיו וטלוויזיה, עיתונאי, מגיש, כתב ומנחה טלוויזיה ישראלי. משמש כעורך חדשות החוץ של חברת החדשות משנת 1994. מגיש סדר עולמי של חברת החדשות.

==ביוגרפיה==
ניר נולד בשם ערד הלבר בחיפה, גדל והתחנך באשדוד. למד בתיכון מקיף ג' ברובע ד' בעיר והיה ממקימי "רדיו ההפסקות" של התיכון. בהיותו בתיכון למד אספרנטו. סיים לימודי וטרינריה.

הקלטת תוכנית ב[[גלי צה"ל על המודיעין במלחמת ששת הימים, במשרדו של אהרן יריב, יו"ר המרכז למחקרים אסטרטגיים. 1982. ניר הוא החייל מימין.]]

החל את דרכו העיתונאית בשנת 1980 בגלי צה"ל ונמנה גם עם מייסדי ערוץ 2. משמש כעורך חדשות החוץ של חברת החדשות ומבזקן משנת 1994 - בהתחלה בערוץ 2 ובהמשך בקשת 12.

במסגרת תפקידו כעורך חדשות החוץ של חברת החדשות של ערוץ 2 היה ניר מופקד על מספר שידורים בולטים ובהם שידור השבעת נלסון מנדלה, כניסת האלף החדש בשנת 2000 מניו זילנד, התרסקות המעבורת קולומביה מעל שמי טקסס בשנת 2003 (אז היה השדר היחיד בעולם ששידר מהמקום בשידור חי), מערכות הבחירות בארצות הברית משנת 1996 ועד 2020, בטורקיה בשנת 2007 וטקס האשכבה של נלסון מנדלה בשנת 2013.

בין הראיונות הבולטים שערך היו הראיון עם נשיא טורקיה לשעבר סוליימאן דמירל בשנת 1999 לאחר רעידת האדמה הגדולה בטורקיה וראיון עם רג'פ טאיפ ארדואן מיד לאחר כניסתו לתפקיד ראש ממשלת טורקיה, בשנת 2003. ראיין גם את הנשיא לשעבר עבדוללה גול, ראש הממשלה אהמט דבוטאולו וסגן ראש הממשלה בולנט ארינץ' ועוד אישים בצמרת הממשל הטורקי. ראיין את קנצלרית גרמניה אנגלה מרקל, מזכירת המדינה האמריקאית קונדוליזה רייס וראש ממשלת צרפת מנואל ואלס לפני ביקורו בישראל ב-2016.

הגיש את מהדורת חדשות סוף השבוע של הערוץ משנת 1998 עד שנת 2001 ולאחר מכן את התוכנית "סדר עולמי", תוכנית חדשות החוץ של ערוץ 2.

בשנת 2010 יצא לאור ספרו "המסעדה הגדולה בעולם" בהוצאת אריה ניר. בספר מוצג סיור קולינרי בשוקי איסטנבול ובמסעדותיה, כולל מתכונים.

מלמד עיתונות וטלוויזיה במרכז הבינתחומי הרצליה ובמכללת נתניה.

מתגורר בתל אביב עם רעייתו ושני ילדיו. דובר אנגלית, צרפתית וטורקית.

==קישורים חיצוניים==

* 
* 
* [https://www.mako.co.il/news-team/Editor-9f9ba05dc211711004.htm הכתבות והפרשנויות של ערד ניר] ב-N12

==הערות שוליים==

קטגוריה:עיתונאים ישראלים
קטגוריה:עיתונאים כותבי עברית
קטגוריה:אנשי טלוויזיה ישראלים
קטגוריה:שדרני רדיו ישראלים
קטגוריה:חיילי גלי צה"ל
קטגוריה:אשדוד: אישים
קטגוריה:מנחי טלוויזיה ישראלים
קטגוריה:סגל חברת החדשות
קטגוריה:כתבי חדשות חוץ ישראלים
קטגוריה:בוגרי מקיף ג' אשדוד
קטגוריה:אספרנטיסטים ישראלים
קטגוריה:ישראלים שנולדו ב-1962
אנטוניו קסאנו

אנטוניו קסאנו (באיטלקית: Antonio Cassano; נולד ב-12 ביולי 1982 בעיר בארי) הוא כדורגלן עבר איטלקי ששיחק בעמדת החלוץ. לזכותו 39 הופעות בנבחרת איטליה.

==קריירת מועדונים==
קסאנו עבר לשחק בקבוצת הכדורגל רומא בצעירותו. במהלך המשחקים ראשי רומא ואנטוניו הסתכסכו, ודבר זה כמעט גרם להעברתו ליובנטוס. בסופו של דבר, עבר קסאנו בינואר 2006 לריאל מדריד. כששיחק בריאל מדריד, זכה איתה קסאנו באליפות הליגה הספרדית, אך הסתכסך עם מאמן הקבוצה, פאביו קאפלו. בסופו של דבר השאילה ריאל את קסאנו לקבוצת סמפדוריה במהלך קיץ 2007, כאשר היא מממנת שני שלישים משכרו, ולסמפדוריה יש את האופציה להחליט בסוף העונה האם היא מעוניינת לרכוש את כרטיס השחקן של קסאנו.
בינואר 2011 עבר קסאנו למילאן תמורת 2.5 מיליון יורו וחתם ל-3 וחצי שנים במועדון. כבש את שער הבכורה שלו במילאן מול פארמה. הוסיף עוד 3 נגד בארי (כדורגל), אינטר מילאנו וסמפדוריה. הוסיף עוד 6 בישולים בכל המסגרות.

במהלך חלון העברות של קיץ 2012 עבר קסאנו ליריבה העירונית אינטר בעסקת חילופי שחקנים שבמקביל ג'אמפאולו פאציני עבר למילאן.

במהלך חלון ההעברות של קיץ 2013 עבר קסאנו לפארמה, בינואר 2015 עזב את הקבוצה לאחר שלא האריך את חוזהו. ב-9 באוגוסט 2015 חזר לסמפדוריה וחתם לשנתיים בקבוצה. ב-10 ביולי 2017 חתם בהלאס ורונה.

==תארים==
===קבוצתיים===
;רומא
* הסופר קאפ האיטלקי: 2001
;ריאל מדריד
* אליפות ספרד: 2006/2007
;מילאן
* אליפות איטליה: 2010/2011
* הסופר קאפ האיטלקי: 2011

===אישיים===
* שחקן השנה הצעיר של הסרייה א': 2001, 2003

==קישורים חיצוניים==

* 
* 

==הערות שוליים==

 

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני בארי
קטגוריה:כדורגלני רומא
קטגוריה:כדורגלני ריאל מדריד
קטגוריה:כדורגלני סמפדוריה
קטגוריה:כדורגלני מילאן
קטגוריה:כדורגלני אינטר מילאנו
קטגוריה:כדורגלני פארמה
קטגוריה:כדורגלני קייבו ורונה
קטגוריה:כדורגלני נבחרת איטליה
קטגוריה:כדורגלני יורו 2004
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:איטלקים שנולדו ב-1982